காலையில் மணமுரசு ஒலிக்க மகளிர் எழுதல் 'நாமம் வில் கை இராமனைத் தொழு நாள் அடைந்த உமக்கெலாம் காமன் விற்குடை கங்குல் மாலை கழிந்தது' என்பது கற்பியா, தாம் ஒலித்தன பேரி; அவ்வொலி சாரல் மாரி தழங்கலால், மாமயிற்குலம் என்ன, முன்னம் மலர்ந்தெழுந்தனர், மாதரே. 55 மந்தமாருதம் வீசுதல் இன மலர்க்குலம் வாய் விரித்து, இள வாச மாருதம் வீச, முன் புனை துகிற்கலை சோர, நெஞ்சு புழுங்கினார் சில பூவைமார்;